Agnoscat pleniter, et retineat memoriter fidelis natio, tam de præsentibus, quam de futuris, quod Humbertus cognomento solitarius, filius Arlebaldi, dedit Deo, et sancto Petro, et Besuensi Ecclesiæ unum mansum pro sua anima, suorumque antecessorum fidelium in Beria villa, cum omnibus appendiciis suis, de pratis, et de terris cultis, et incultis, ornatum omni libertate. Dedit etiam supradictus Humbertus unum servum et unam ancillam, fratrem, et sororem, Humbertum et Rotrudem, pertinentibus ad supradictum mansum jure perpetuo. Huic rei adsignamus testes. Signum Hugonis Militis de Chimissiaco, Leterii, et filiorum ejus, Stephani, Richardi, Johannis Presbyteri, Andreæ Presbyteri, et aliorum multorum de Beria. Si quis perversus huic elemosynæ contraire voluerit, aut aliquid demere voluerit, anathema sit.